《从驾巡游诗》
隋代·李德林

大夏尧遗俗，汾河汉豫游。今随龙驾往，还属雁飞秋。

天行肃辇路，日驭翼华辀。朝乘六气辩，夕动七星旒。

谷静禽多思，风高松易秋。远林才有色，遥水漫无流。

京华佳丽所，目极与云浮。但睹凌霄观，讵见望仙楼。

锁门皆秀发，鸳池尽学优。待君草封禅，东山观射牛。

作者简介：（531—591）隋博陵安平人，字公辅。少有才名。北齐天保八年举秀才，官至通直散骑常侍，兼中书侍郎，曾参修国史。北周时为内史上士，主诏诰格式及选用山东人物。后助杨坚受禅建隋，官内史令，与高颎等同修《隋律》。及隋灭陈，授柱国、郡公。文帝开皇十年，出为怀州刺史，岁余，卒官。谥文。有文集。又曾奉诏修《齐史》，未毕，其子百药续成，即《北齐书》。